Ministarstvo zdravstva, rada i socijalne skrbi HNŽK

Ministarstvo zdravstva, rada i socijalne zaštite HNK

 Министарство здравства, рада и социјалне заштите ХНК

Na temelju točke V Odluke Vlade HNŽ-K o načinu utroška novčanih sredstava, utvrđivanju kriterija, uvjeta i načina raspodjele sredstava utvrđenih Proračunom HNŽ-K za 2024. godinu za Ministarstvo zdravstva, rada i socijalne skrbi s pozicije „Grant javnim kuhinjama“ broj: 01-1-02-1872/24 od 25.07.2024. godine, Ministarstvo zdravstva, rada i socijalne skrbi HNŽ-K objavljuje

 **J A V N I P O Z I V**

**za prikupljanje zahtjeva ustanova, udruga i vjerskih zajednica**

**s područja HNŽ-K u sklopu kojih je organizirana javna kuhinja**

**I**

Predmet Javnog poziva je prikupljanje zahtjeva ustanova, udruga i vjerskih zajednica u sklopu kojih je organizirana javna kuhinja za sufinanciranje programa rada javnih kuhinja iz Proračuna HNŽ-K za 2024. godinu s pozicije „Grant javnim kuhinjama“, organizacijska jedinica 19010001, ekonomski kod 614 300 JBN001, u iznosu od 130.000,00 KM (slovima: jednastotinatridesettisuća KM).

**II**

Pravo sudjelovanja i dodjelu sredstava iz Proračuna HNŽ-K za 2024. godinu imaju ustanove, udruge i vjerske zajednice, registrirane sukladno važećim propisima, u sklopu kojih su organizirane javne kuhinje, čiji programi su usmjereni na poboljšanje kvalitete usluga javne kuhinje koje pružaju socijalno ugroženim osobama tijekom 2024. godine, i koje ispunjavaju kriterije utvrđene ovim Javnim pozivom.

**III**

Novčana sredstva iz točke I Javnog poziva dodjeljuju se na temelju slijedećih kriterija:

1. ustanove, udruge i vjerske zajednice koje pružaju usluge javne kuhinje registrirane na

području HNŽ-K,

1. povezanost programa rada u pružanju usluga javne kuhinje s propisom jedinice lokalne

samouprave,H kojim su utvrđeni uvjeti i način ostvarivanja prava na korištenje usluga javne

kuhinje,

1. utvrđen broj korisnika usluga javne kuhinje sukladno propisu usluga lokalne samouprave,
2. ovjeren i potpisan spisak korisnika od strane ustanova, udruga i vjerskih zajednica u okviru kojih je organizirana javna kuhinja,
3. obrazložena potreba za novčanim sredstvima za realiziranje programa rada javne kuhinje,
4. naveden iznos sredstava koja se traže od Ministarstva zdravstva, rada i socijalne skrbi i naveden iznos sredstava osiguranih iz drugih izvora za realiziranje programa rada javne

kuhinje u 2024. godini (sredstva iz Proračuna Federacije BiH, sredstva iz Proračuna HNŽ-K, sredstva iz proračuna jedinice lokalne samouprave, osobna sredstva, donatorska i druga sredstva),

1. transparentnost i mogućnost vršenja kontrole ostvarene kvalitete usluga i uspješnosti

programa,

1. obrazloženo poboljšanje kvalitete usluga javne kuhinje u odnosu na utvrđeni broj korisnika

iste,

1. opravdana sredstva koja je Ministarstvo zdravstva, rada i socijalne skrbi po ovom temelju

dodijelilo podnositelju zahtjeva u 2023. godini.

**IV**

Zahtjev se podnosi Ministarstvu zdravstva, rada i socijalne skrbi na prijavnom obrascu, koji se može preuzeti na web stranici Vlade HNŽ-K i web stranici Ministarstva.

Uz čitko popunjen, potpisan i ovjeren prijavni obrazac obvezno je dostaviti sljedeću dokumentaciju:

1. rješenje o registraciji i eventualne izmjene i dopune,
2. uvjerenje o poreznoj registraciji (ID broj),
3. potvrdu banke ili ugovor s bankom iz kojih je vidljiv broj transakcijskog računa podnositelja zahtjeva, ne stariji od tri mjeseca,
4. ime, prezime i kontakt odgovorne osobe za realiziranje programa rada javne kuhinje,
5. naveden iznos sredstava koja se traže od Ministarstva zdravstva, rada i socijalne skrbi i naveden iznos sredstava osiguranih iz drugih izvora za realiziranje programa rada javne

kuhinje u 2024. godini (sredstva iz Proračuna Federacije BiH, sredstva iz Proračuna HNŽ-K, sredstva iz proračuna jedinice lokalne samouprave, osobna sredstva, donatorska i druga sredstva),

1. program rada javne kuhinje za 2024. godinu s obrazloženjem o potrebi za novčanim sredstvima za realiziranje programa, vezanog za poboljšanje kvalitete usluga u odnosu na utvrđeni broj korisnika usluga,
2. rješenja mjerodavnih centara za socijalni rad/općinskih i gradskih službi o priznavanju korištenja usluga javne kuhinje za sve korisnike ili ovjeren i potpisan spisak korisnika od strane ustanova, udruženja i vjerskih zajednica u sklopu kojih je organizirana javna kuhinja,
3. dokaz o realiziranim projektima iz prethodnog perioda vezanih za rad javne kuhinje,
4. bilancu stanja i bilancu uspjeha ili račun prihoda i rashoda za 2023. godinu, s vidljivim pečatom računovodstvene agencije, a podnositelji zahtjeva koji su registrirani manje od godinu dana mogu dostaviti potvrdu s pečatom računovodstvene agencije da nije bilo promjena na računu,
5. dokazi o izmirenju poreza i doprinosa izdani od mjerodavnih institucija,
6. izvješće o utrošku sredstava dodijeljenih od Ministarstva zdravstva, rada i socijalne skrbi u 2023. godini (ukoliko isto nije ranije dostavljeno).

**Traženi dokumenti moraju biti originali ili preslike ovjerene od nadležnog tijela.**

Ministarstvo nema obvezu vraćanja dostavljene dokumentacije podnositeljima zahtjeva.

Prijave na Javni poziv neće se razmatrati ako nisu blagovremeno podnesene i ako nedostaju formalni uvjeti za kandidiranje programa (nepotpuna i netočna dokumentacija).

**V**

Izbor podnositelja zahtjeva za sufinanciranje programa rada javnih kuhinja na temelju ovoga Javnog poziva vršit će Povjerenstvo koje imenuje ministar zdravstva, rada i socijalne skrbi.

Povjerenstvo razmatra prijave i dokumentaciju zaprimljenu na temelju Javnog poziva, ocjenjuje ispunjenost uvjeta i kriterija za odobravanje novčanih sredstava, sačinjava zapisnik s obrazloženim prijedlogom odabranih programa za sufinanciranje koji dostavlja ministru zdravstva, rada i socijalne skrbi.

Odluku o odabiru zahtjeva i dodjeli novčanih sredstava ustanovama, udrugama i vjerskim zajednicama, u sklopu kojih je organizirana javna kuhinja, planiranih Proračunom HNŽ-K za 2024. godinu za Ministarstvo zdravstva, rada i socijalne skrbi s pozicije „Grant javnim kuhinjama“ donijet će Vlada HNŽ-K na prijedlog Ministarstva zdravstva, rada i socijalne skrbi.

Javni poziv objavljuje se na web stranici Vlade HNŽ-K: [www.vlada-hnz-k.ba](http://www.vlada-hnz-k.ba) i web stranici Ministarstva zdravstva, rada i socijalne skrbi: [www.mzrss-hnz-k.ba](http://www.mzrss-hnz-k.ba), a obavijest o javnom pozivu objavljuje se u Večernjem listu i Dnevnom avazu.

**Javni poziv ostaje otvoren 15 (petnaest) dana od dana objave na web stranici Vlade HNŽ-K i web stranici Ministarstva zdravstva, rada i socijalne skrbi HNŽ-K.**

Prijave se, u zapečaćenim kuvertama, podnose poštom ili se osobno predaju na pisarnicu Ministarstva na adresu:

 **MINISTARSTVO ZDRAVSTVA, RADA I SOCIJALNE SKRBI**

**HERCEGOVAČKO-NERETVANSKE ŽUPANIJE-KANTONA**

**„Javni poziv** **za prikupljanje zahtjeva ustanova, udruga i vjerskih zajednica na području HNŽ-K u sklopu kojih je organizirana javna kuhinja“**

**Stjepana Radića br. 3, 88000 Mostar**

s naznakom :

NE OTVARAJ